ར་བཏབ་པའི་སྨོན་ལམ་རྣམས་ཀྱི་བདེན་ཚིག་འགྲུབ་
བྱེད་དུ་ཆོ་ག་མཁན་པོས་བསྣན་པ་ཡིན་མོད། དེར་མཚོན་ལ་ཕྱག་མཆོད་དང་། མ་རིག་མུན་
སེལ་ཞེས་སོགས
ཞེས་སོགས་ཤོ་ལོ་ཀ་གཅིག་ཀློག་པ་ནི་བསྟན་བཅོས་མཁན་པོའི་གཞུང་མ་ཡིན་ནོ། །གོང་
འོག་གཉིས་སུ་སངས་རྒྱས་དང་དགེ་འདུན་ལ་བརྟེན་པའི་ཆོ་ག་འབྱུང་བས། བར་འདིར་ཆོས་
དཀོན་མཆོག་ལ་བརྟེན་པའི་ཆོ་ག་བྱེད་པར་རིགས་སོ་སྙམ་དུ་བསམས་པ་ཡིན་མོད། དེ་ལྟ་ན་ནི་
ངན་སོང་སྦྱོང་རྒྱུད་ཀྱི་ཆོ་ག་སོགས་ལ་ཧ་ཅང་ཐལ་བར་འགྱུར་རོ། །མདོར་བསྡུ་ན། མདོ་བརྒྱད་
བརྒྱ་པའི་དངོས་བསྟན་དང༌། མདོ་སྔགས་གཉིས་ཀྱི་ཟླས་ཕྱེ་བའི་མདོའི་ཆོ་ག་ཙམ་ཞིག་བྱེད་ན།
གཞལ་མེད་ཁང་གི་བཀོད་པ་ཡོད་དམ་མེད་ཀྱང་རུང་། དེ་བཞིན་གཤེགས་པ་བདུན་པོ་ཐམས་
ཅད་དམ་རེ་རེ་ནས་ཀྱང་རུང་། རང་རང་གི་སྐུ་གཟུགས་མདོ་སྡེ་དང་བཅས་པ་དངོས་སུ་ཡོད་དམ་
མེད་ཀྱང་ཚོམ་བུ་ལྟ་བུ་ལ་དམིགས་པའི་རྟེན་བྱས་ནས། སྐྱབས་གྲོལ་གྱི་སྐབས་སུ་འབྱུང་བའི་ཆོ་
གའི་བསྒྲིགས་རྣམས་ལག་ལེན་དུ་བྱས་ཏེ། ཕྱག་མཆོད་སོགས་བྱ་ཞིང་སྨོན་ལམ་བཏབ་ནས།
འཇམ་དཔལ་གྱི་སྐབས་ནས་བསྟན་པའི་ཕན་ཡོན་རྣམས་འབྱུང་ཞིང་། གནོད་སྦྱིན་བཅུ་གཉིས་
ཀྱིས་སྲུང་མ་བྱེད་པར་འགྱུར་རོ། །གཉིས་ཀྱིས་ཟླས་ཕྱེ་བའི་སྔགས་ཀྱི་ཆོ་ག་རྐྱང་པ་བྱེད་ན།
དཀྱིལ་འཁོར་གྱི་དབུས་སུ་ཤཱཀྱ་ཐུབ་པ་གཙོ་བོར་གྱུར་པའི་དེ་བཞིན་གཤེགས་པ་བརྒྱད། ཆོས་པོ་
ཏི་དང་བཅས་པ། བྱང་ཆུབ་སེམས་དཔའ་གསུམ་དང་། ལྷའི་དབང་པོ་གཉིས། གནོད་སྦྱིན་གྱི་
སྡེ་དཔོན་བཅུ་གཉིས། རྒྱལ་པོ་ཆེན་པོ་བཞི་དང་བཅས་པ་སྤྱན་དྲངས། དེ་བཞིན་གཤེགས་པ་
བརྒྱད་ཀ་ལ་ཐུན་མོང་དུ་ཕྱག་འཚལ་བ་སྔོན་དུ་སོང་ངམ། མ་སོང་ཡང་རུང་སྟེ་མཆོད་པ་སོགས་
རྣམ་པར་དག་པ་བྱས་ལ། སོ་སོའི་སྐབས་ཀྱི་སྨོན་ལམ་རྣམས་ངག་ཏུ་མ་བརྗོད་ཀྱང་ཞོར་ལ་འབྱུང་
བས་གཟུངས་སྔགས་རྐྱང་པ་བཟླ་ཞིང་། ཕྱག་རྡོར་གྱི་སྐབས་ནས་འབྱུང་བའི་ཆོ་གའི་བསྒྲིགས་
རྣམས་བྱའོ། །དེ་ལྟར་བྱས་པས་རྒྱལ་པོ་ཆེན་པོ་བཞིས་བསྲུང་བ་དང་། ཕྱག་ན་རྡོ་རྗེའི་ཞལ་
317

ལྔ་རིག་དཔེ་ཚོགས་ལས།
༼ཉ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
མངོན་སུམ་དུ་མཐོང་བ་སོགས་ཀྱི་ཕན་ཡོན་འབྱུང་ངོ༌། །འོ་ན་འདི་རྒྱུད་སྡེ་གང་གི་དབང་དུ་བྱེད་ཅེ་
ན། བྱ་བའི་རྒྱུད་དུ་གཏོགས་པ་ཡིན་ཏེ། གོང་མ་གཞན་གསུམ་གྱི་མཚན་ཉིད་མ་ཚང་བའི་ཕྱིར།
དེ་ལས་ཀྱང་དེ་བཞིན་གཤེགས་པ་བརྒྱད་ཀྱི་ཆོ་ག་ནི་དེ་བཞིན་གཤེགས་པའི་རིགས་ཀྱི་ཆོ་གར་
གཏོགས་ཤིང་། གསང་བའི་བདག་པོའི་ཆོ་ག་ནི་རྡོ་རྗེའི་རིགས་སུ་གཏོགས་སོ། །འོ་ན་འདིའི་
དཀྱིལ་འཁོར་དུ་དབང་བསྐུར་བ་ཇི་ལྟ་བུ་ཞེ་ན། སྤྱིར་དེ་བཞིན་གཤེགས་པའི་རིགས་ཀྱི་དཀྱིལ་
འཁོར་གང་ཡང་རུང་བའམ། བྱེ་བྲག་ཤཱཀྱ་ཐུབ་པའི་དཀྱིལ་འཁོར་དུ་དབང་བསྐུར་བ་ཐོབ་པ་ཙམ་
གྱིས་བྱ་བའི་རྒྱུད་རིགས་གསུམ་པོ་ཐམས་ཅད་ཀྱི་སློབ་དཔོན་དུ་འགྱུར་བར་གསང་བ་སྤྱི་རྒྱུད་ལས་
གསུངས་པ་ལྟར་ཡིན་ལ། གང་དག་དེ་བཞིན་གཤེགས་པ་བརྒྱད་དམ། སྨན་པའི་རྒྱལ་པོའི་
དབང་དང་རྗེས་སུ་གནང་བ་བྱེད་དོ་ཟེར་བ་དེ་དག་ལ། བརྒྱུད་པ་རྣམ་པར་དག་པའི་ཁུངས་ཡོད་
པར་མ་མངོན་ཞིང་། བྱེ་བྲག་ཏུ་ཨོཾ་བྷེ་ཥ་ཛྱེ་ཞེས་པའི་གཟུངས་འདི་སྨན་རྒྱལ་གྱི་སྙིང་པོའི་གཟུངས་
སུ་མདོ་འདི་ལས་མ་བཤད་ཅིང་། ཆོ་གའི་གཞུང་གི་དགོངས་པ་ཡིན་ནའང་སྨན་བླའི་སྐབས་དེ་
ཉིད་དུ་འབྱུང་བར་རིགས་པ་ལས་མི་འབྱུང་བའི་ཕྱིར། བསྟན་བཅོས་མཁན་པོའི་དགོངས་པ་ཡང་
མ་ཡིན་ཞིང་། གཟུངས་ཀྱི་མདོ་གཞན་ནས་སྨན་བླའི་སྙིང་པོར་བཤད་པ་དེ་ཉིད་འགའ་ཞིག་གིས་
འདིར་བྲིས་པའོ། །དེའི་ཕྱིར་གཟུངས་སྔགས་བཟླས་ཏེ་ཁྲུས་བྱ་བའི་གཟུངས་དེ་ནི་བཻ་ཌཱུརྻའི་འོད་
ཅེས་བྱའི། གཟུངས་དེ་ཉིད་ཡིན་ལ། སྨན་པའི་རྒྱལ་པོའི་རིགས་གཏད་ཀྱི་ལག་ལེན་ཡོད་ན་
གཟུངས་སྔགས་ནི་དེ་ཉིད་ཡིན་གྱི་གཞན་མེད་དོ། །འོ་ན་ཆོ་ག་འདི་ལ་སྨན་བླ་གཙོ་བོར་གྲགས་
བའི་རྒྱུ་མཚན་ཅི་ཞེ་ན། དེ་གལ་ཆེ་བས་བཤད་པ་ནི། འཕགས་པ་སྐྱབས་གྲོལ་གྱིས་སྨན་བླ་ཁོ་ན་
ཐུན་མོང་མ་ཡིན་པར་མཆོད་པའི་ཆོ་ག་ཀུན་དགའ་བོ་ལ་རྒྱས་པར་གསུངས་སོ། །ཇི་ལྟར་གསུངས་
ན། སྨན་པའི་རྒྱལ་པོ་ཉིད་ཀྱི་སྐུ་གཟུགས་བདུན་བཞུགས་སུ་གསོལ། མཆོད་པའི་ཁྱད་པར་དེ་རེ་
རེའི་སྤྱན་སྔར་མར་མེབདུན་བདུན་དང་། ཚོན་སྣ་ལྔ་པའི་བ་དན་བདུན་བདུན་ལས་མི་ཉུང་བར་
ཕུལ། དུས་ཀྱི་ཁྱད་པར་ཉིན་ཞག་བདུན་ཕྲག་བདུན་དུ། སྡོམ་པའི་ཁྱད་པར་གསོ་སྦྱོང་གི་ཆོ་ག་
བདུན་ཕྲག་བདུན་བླངས་ཆོ་གའི་ཁྱད་པར་ཉིན་ལན་གསུམ་དང་མཚན་ལན་གསུམ་དུ་སྨན་པའི་
རྒྱལ་པོའི་མཚན་ལན་བདུན་བདུན་བརྗོད་ཅིང་ཕྱག་འཚལ་བ་གཙོ་བོར་གྱུར་པའི་ཡན་ལག་བདུན་
318

རྗེ་བཙུན་ཡེ་ཤེས་སེམས་དཔའི་དོན་དམ་པའི་མཚན་ཡང་དག་པར་བརྗོད་པ་ཚུལ་བཞིན་དུ་ཀློག་པའི་མན་ངག །
པ་ལན་བདུན་བདུན་དུ་བྱ་ཞིང་། དེ་ཉིད་ཀྱི་ཐུན་མོང་མ་ཡིན་པའི་སྨོན་ལམ་བཅུ་གཉིས་པོ་ལན་
བདུན་བདུན་དུ་བཏབ་ན། དགོས་པའི་ཁྱད་པར་ནད་ཆེན་པོ་ལས་ཐར་བ་དང་། ཕ་རོལ་དམག་
ཚོགས་དང་རྒྱུ་སྐར་གྱི་གནོད་པ་མི་འབྱུང་བར་བཤད་དོ། །ཇི་སྐད་བཤད་པ་དེ་ཐམས་ཅད་ཀྱི་
བསྡུས་པའི་དོན་ནི། གཞུང་འདིར་འབྱུང་བའི་ཆོ་ག་ནི་གསུམ་ཡིན་ཏེ། མདོ་ཉིད་ཀྱི་དབང་དུ་
བྱས་པ་དང་། སྔགས་ཁོ་ནའི་དབང་དུ་བྱས་པ་དང་། ཐུན་མོང་གི་ཆོ་ག་དཀྱུས་ཇི་ལྟ་བ་བཞིན་
གསལ་བའོ། །དང་པོ་ལ། ཐུན་མོང་བ་དེ་བཞིན་གཤེགས་པ་བདུན་ཀའི་དབང་དུ་བྱས་པ་དང་།
ཐུན་མོང་མ་ཡིན་པ་སྨན་པའི་རྒྱལ་པོ་ཁོ་ན་མཆོད་པའི་ཆོ་གའོ། །གཉིས་པོའི་ཁྱད་པར་ཡང་འཇམ་
དཔལ་གྱིས་དེ་བཞིན་གཤེགས་པ་བདུན་ཀ་མཆོད་པའི་ཐུན་མོང་གི་ཆོ་ག་སྟོན་པ་ཤཱཀྱ་ཐུབ་པ་ལ་
དམིགས་ཀྱིས་ཞུས་ནས་སྟོན་པས་གནང་བ་དང་། གླེང་བསླང་མཁན་མེད་པར་འཕགས་པ་སྐྱབས་
གྲོལ་གྱིས་སྨན་པའི་རྒྱལ་པོ་མཆོད་པའི་ཐུན་མོང་མ་ཡིན་པའི་ཆོ་ག་ཇི་ལྟར་བྱ་བའི་ཚུལ་ནི་འདི་
ཡིན་ནོ། །ཞེས་སྟོན་པ་ལ་ཞུས་ཤིང་། ཀུན་དགའ་བོ་ལ་བསྙད་པའོ། །གཉིས་པ་ལ་ཡང༌།
དེ་བཞིན་གཤེགས་པ་བརྒྱད་ཀའི་དབང་དུ་བྱས་པ་དང་། ཕྱག་ན་རྡོ་རྗེ་ཁོ་ནའི་དབང་དུ་བྱས་པའི་
དབྱེ་བས་གཉིས་ཏེ། དེ་ལྟར་རྣམ་པ་ལྔ་ཡིན་ནོ། །དེ་ལས་ཀྱང་རྒྱས་པར་ཕྱེ་ན། དེ་བཞིན་
གཤེགས་པ་དང་པོ་དྲུག་ལའང་ཐུན་མོང་མ་ཡིན་པའི་ཆོ་ག་སོ་སོར་སྦྱར་བས་བཅུ་གཅིག་གོ །ཤཱཀྱ་
ཐུབ་པ་མཆོད་པའི་ཆོ་ག་ནི་ཐུན་མོང་མ་ཡིན་པ་གཅིག་ཏུ་དབྱེ་བར་མི་ནུས་ཏེ། དེ་ནི་བདུན་པོ་
ཐམས་ཅད་ལ་ཁྱབ་བྱེད་དུ་རྗེས་སུ་འགྲོ་དགོས་པར་གསལ་བའི་ཕྱིར་དང་། དེ་ལ་ཐུན་མོང་མ་
ཡིན་པའི་ཆོ་ག་གཅིག་བྱུང་བའི་ཚེ་ནའང་། སྔགས་ཀྱི་ལུགས་དང་པོ་དེ་ཉིད་ལས་མ་འདས་པའི་
ཕྱིར།
གསུམ་པ་མདོ་དང་ཇི་ལྟར་སྦྱོར་བའི་རིམ་པ་ལ། དེ་བཞིན་གཤེགས་པ་བདུན་གྱི་སྔོན་གྱི་
སྨོན་ལམ་གྱི་ཁྱད་པར་རྒྱས་པའི་མདོ་བརྒྱད་བརྒྱ་པ་ཞེས་བྱ་བ་འདི་དོན་གསུམ་གྱིས་བཤད་པར་བྱ་
སྟེ། བསྡུས་པའི་དོན། དགོས་པའི་དོན། ཚིག་གི་དོན་ནོ། །དང་པོ་ལ། ཞུ་བ་པོ་གང་གིས་
ཞུས་པ། སྟོན་པ་གང་ལ་ཞུས་པ། དགོས་པ་ཅིའི་ཕྱིར་དུ་ཞུས་པ། ཞུས་པའི་ཆོས་ཀྱི་བརྗོད་བྱ་
གང་ཡིན་པ་རྣམས་སོ། །དང་པོ་ལ་གཉིས་ཏེ། ཚིག་གི་སྒོ་ནས་ཞུས་པ་དང་། ཚིག་ཏུ་མ་བརྗོད་
319

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཀྱང་ཐེ་ཚོམ་ཙམ་སྐྱེས་པ་མཁྱེན་པའོ། །དང་པོ་ནི། འཇམ་དཔལ་དང༌། སྐྱབས་གྲོལ་དང་། ཕྱག་
ན་རྡོ་རྗེ་དང་། གནོད་སྦྱིན་གྱི་སྡེ་དཔོན་བཅུ་གཉིས་དང་། འཇིག་རྟེན་སྐྱོང་བ་བཞི་དང་། ཀུན་
དགའ་བོ་རྣམས་སོ། །གཉིས་པ་ནི། འཁོར་དེར་ལྷགས་པའི་ལྷ་ཤེས་རབ་ཆུང་བ་འགའ་ཞིག་གི་
བསམ་པ་ལ། སངས་རྒྱས་ཀྱི་ཞིང་གངྒཱའི་ཀླུང་གི་བྱེ་མ་སྙེད་འདས་པའི་ཕ་རོལ་ན་བཞུགས་པའི་
སངས་རྒྱས་རྣམས་ཀྱི་མཚན་བཟུང་བ་ཙམ་གྱིས་ཕན་ཡོན་དེ་ལྟ་བུ་འབྱུང་བ་ཅི་སྙམ་དུ་སོམ་ཉི་ཟ་
བའོ། །གཉིས་པ་ལ། དངོས་སུ་ཞུས་པའི་ལན་གསུངས་པ་དང་། སོམ་ཉི་ཟ་བའི་བསམ་པ་
མཁྱེན་ནས་གསུངས་པའོ། །དང་པོ་ནི། སྟོན་པ་ཤཱཀྱའི་རྒྱལ་པོ་ལ་འཇམ་དཔལ་གྱིས་ཞུས་པ་ན།
དེ་བཞིན་གཤེགས་པ་བདུན་གྱི་མཚན་དང་། ཞིང་ཁམས་དང་། དང་པོ་བྱང་ཆུབ་ཏུ་ཐུགས་བསྐྱེད་
པ་ན་སྨོན་ལམ་གང་བཏབ་པ་དང་། ཞིང་འདིར་སྙིགས་མའི་དུས་སུ་དེ་བཞིན་གཤེགས་པ་བདུན་
པོ་དེའི་མཚན་བཟུང་བ་དང་། མཆོད་པ་བྱས་ན། དེ་བཞིན་གཤེགས་པ་དེ་དག་གི་སྔོན་གྱི་སྨོན་
ལམ་དང་མཐུན་པའི་ཕན་ཡོན་འབྱུང་བར་གསུངས་སོ། །སྐྱབས་གྲོལ་གྱིས་ནི་སྟོན་པ་ཉིད་ལ་
དཔང་པོར་
ར་གསོལ་བའི་ཚུལ་གྱིས་ཞུས་ཏེ། བྱེ་བྲག་ཏུ་སྨན་པའི་རྒྱལ་པོ་ཇི་ལྟར་མཆོད་པའི་ཆོ་ག་
ཀུན་དགའ་བོ་ལ་རྒྱས་པར་བཤད་དོ། །འདིས་དེ་བཞིན་གཤེགས་པ་གཞན་དྲུག་མཆོད་པའི་ཆོ་ག་
ཡང་མཚོན་པར་ནུས་སོ། །གཉིས་པ་ནི། སྟོན་པ་ཉིད་ཀྱིས་ལྷའི་བུ་དེ་དག་གི་སེམས་ཀྱི་བསམ་
པ་མཁྱེན་ནས། སངས་རྒྱས་ཀྱི་ཞིང་ཐམས་ཅད་བསྐུལ་བ་ཞེས་བྱ་བའི་ཏིང་ངེ་འཛིན་ལ་སྙོམས་
པར་ཞུགས་མ་ཐག་ཏུ་དེ་བཞིན་གཤེགས་པ་བདུན་སེངྒེའི་ཁྲི་ལ་བཞུགས་པ་མི་མཇེད་འཇིག་རྟེན་
གྱི་ཁམས་འདིར་གཤེགས་ཏེ། དེ་བཞིན་གཤེགས་པ་ཤཱཀྱ་ཐུབ་པ་དང་ཐབས་གཅིག་ཏུ་བཞུགས་
པ་ཐམས་ཅད་ཀྱིས་མཐོང་ངོ་། །དེའི་ཚེ་ཞུ་བ་པོ་འཇམ་དཔལ་གྱིས་དེ་བཞིན་གཤེགས་པ་བདུན་
གྱི་སྔོན་གྱི་སྨོན་ལམ་བྱིན་གྱིས་རློབས་པའི་གཟུངས་ཞུས་སོ། །དེ་ནས་དེ་བཞིན་གཤེགས་པ་
བརྒྱད་པོ་དེ་དག་གིས་མགྲིན་གཅིག་ཏུ་བཻ་ཌཱུརྻའི་འོད་ཅེས་བྱ་བའི་གཟུངས་བཀའ་སྩལ་ནས་ཆོ་ག་
ཕན་ཡོན་དང་བཅས་པ་རྒྱས་པར་གསུངས་པ་དེའི་ཚེ། ལྷའི་བུ་དག་དེ་བཞིན་གཤེགས་པ་རྣམས་
ལ་གཡས་ཕྱོགས་སུ་བསྐོར་བ་ལན་བདུན་བྱས་ནས་སོང་ངོ༌། །ཕྱག་བདུན་བདུན་བྱེད་པ་ནི་མདོ་
འདི་ལ་བརྟེན་པའོ། །ཡང་གསང་བའི་བདག་པོ་དང་། ལྷའི་དབང་པོ་དང་། རྒྱལ་པོ་ཆེན་པོ་
320

རྗེ་བཙུན་ཡེ་ཤེས་སེམས་དཔའི་དོན་དམ་པའི་མཚན་ཡང་དག་པར་བརྗོད་པ་ཚུལ་བཞིན་དུ་ཀློག་པའི་མན་ངག །
བཞིས་ནི་དེ་བཞིན་གཤེགས་པ་བདུན་མངོན་སུམ་དུ་མཐོང་བས་ཡིད་ཆེས་ནས། སུ་གང་དག་དེ་
བཞིན་གཤེགས་པ་བདུན་གྱི་མཚན་དང༌། བཻ་ཌཱུརྻའི་འོད་ཀྱི་གཟུངས་འཛིན་པ་དེ་དག་བསྲུང་བ་
དང་། སྐྱོབ་པར་ཁས་བླངས་ནས། རང་རང་གི་བྲོ་བོར་བར་དང་དམ་བཅའ་བར་མཛད་དོ།
དེའི་ཚིག་ནི། ཨ་གྷུ་མ་གྷུ་སོགས་སོ། །དེའི་ཚེ་ཕྱག་ན་རྡོ་རྗེས་དེ་བཞིན་གཤེགས་པ་བདུན་དཔང་
པོར་བཞག་ནས་རང་གི་སྙིང་པོ་དང་། ལག་ན་རྡོ་རྗེ་སྒྲུབ་པའི་ཐབས་བཤད་དོ། །དེའི་སྔགས་ནི།
བརྫེ་བཛྲ་སོགས་སོ། །གསུམ་པ་ནི། འཇམ་དཔལ་གྱིས་སླད་མའི་དུས་སུ་གཟའ་དང་རྒྱུ་སྐར་གྱི་
གནོད་པ་དང་། ཕ་རོལ་གྱི་དམག་ཚོགས་བཟློག་པའི་དོན་དུ་དེ་བཞིན་གཤེགས་པ་བདུན་ཇི་ལྟར་
མཆོད་པའི་ཆོ་ག་ཞུས་པ་ནི་དགོས་པ་དང་པོའོ། །དེ་བཞིན་གཤེགས་པ་ཐམས་ཅད་ཀྱིས་ཐུགས་
ཀྱིས་དགོངས་པ་དང་། མཐར་བྱེད་ཀྱི་གཤིན་རྗེས་ཟིན་པའི་རྣམ་པར་ཤེས་པ་སླར་ལོག་སྟེ།
རིང་བར་འགྱུར་བ་ལ་སོགས་པའི་དོན་དུ་གཟུངས་ཀྱི་ཚིག་ལན་སྟོང་རྩ་བརྒྱད་དུ་བཟླས་པའི་ཆོ་ག་
ཞུས་པ་ནི་དགོས་པ་གཉིས་པའོ། །བཞི་པ་བརྗོད་བྱའི་དོན་གང་ཡིན་པ་ནི། མདོ་ལུགས་ཁོ་ན་ལ་
བརྟེན་ནས་དེ་བཞིན་གཤེགས་པ་བདུན་མཆོད་པའི་ཆོ་ག་དང་། མདོ་སྔགས་ཐུན་མོང་གི་ལུགས་
་བརྟེན་ནས་དེ་བཞིན་གཤེགས་པ་བརྒྱད་བྱང་ཆུབ་སེམས་དཔའ་རྣམས་དང་བཅས་པ་མཉེས་
པར་བྱེད་པའི་གཟུངས་ཀྱི་ཆོ་ག་བཤད་པ་དང༌། བྱེ་བྲག་ཏུ་ལག་ན་རྡོ་རྗེ་སྒྲུབ་པའི་ཐབས་མདོ་
དང་གཟུངས་གཉིས་ཀ་ལ་བརྟེན་ནས་བཤད་པ་དང་། གནོད་སྦྱིན་བཅུ་གཉིས་ཀྱིས་མདོའི་ཆོ་ག་
རྣམས་ཀྱི་སྲུང་མ་བྱེད་པར་ཁས་བླངས་པ་དང་། གསང་བའི་བདག་པོ་དང་། ལྷའི་དབང་པོ་བརྒྱ་
བྱིན་དང་། རྒྱལ་པོ་ཆེན་པོ་བཞིས་མདོ་དང་གཟུངས་གཉིས་ཀའི་སྲུང་མ་བྱེད་པར་ཁས་བླངས་པ་
དང་། དེ་ནས་བཅོམ་ལྡན་འདས་ཀྱིས་མདོ་སྡེ་འདི་སྲུང་མ་དེ་དག་ལ་རྗེས་སུ་གཏད་པ་རྣམས་སོ། །
གཉིས་པ་དགོས་པའི་དོན་ནི་གོང་དུ་བཤད་ཟིན་པ་དེ་དག་གོ །
གསུམ་པ་ཚིག་གི་དོན་ནི། གཞུང་འདིར་ས་གཞི་བྱིན་གྱིས་རློབས་པ་ནས། རྫུ་འཕྲུལ་
གྱིས་ནམ་མཁའ་ལ་གཤེགས་ཏེ་བཞུགས་པའི་བར་ནི། སྔོན་མདོ་སྡེ་འདི་གསུངས་པའི་དུས་སུ་
ལྷའི་བུ་ཤེས་རབ་ཆུང་བ་རྣམས་ཀྱི་ཐེ་ཚོམ་བསལ་བའི་དོན་དུ་དེ་བཞིན་གཤེགས་པ་བདུན་ཞིང་
འདིར་སྤྱན་དྲངས། ཤཱཀྱ་ཐུབ་པ་དང་ཐབས་ཅིག་ཏུ་བཞུགས་པ་ལ། འཇམ་དཔལ་དང་། ཕྱག་
321

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ཉ༽
ན་རྡོ་རྗེ་གཉིས་དང་། ཞུས་ལན་དངོས་སུ་མཛད་ཅིང་མདོའི་དོན་དང་། གཟུངས་སྔགས་བྱིན་གྱིས་
རློབས་པར་མཛད་པ་དེ་ཉིད་ལ་བརྟེན་པའོ། །དེ་ལྟ་མོད་ཀྱི་ཤཱཀྱ་ཐུབ་པ་མན་ཆད་སྤྱན་འདྲེན་པའི་
ཚིག་རྣམས་ནི་མདོ་དང་དངོས་སུ་སྦྱོར་རྒྱུ་མེད་དོ། །བཅོམ་ལྡན་འདས་འོད་དཔག་མེད་ཀྱི་ཞིང་གི་
བཀོད་པ་ཞེས་པ་ནས། ལེགས་པར་བརྒྱན་པའི་ས་གཞི་ལ་ཞེས་པའི་བར་ནི་ཕལ་ཆེར་མདོ་ཉིད་
ལ་དངོས་སུ་སྣང་ལ། གཞལ་མེད་ཁང་རིན་པོ་ཆེ་སྣ་བདུན་མཆོག་ཏུ་འབར་བ་བཀོད་པ་ཞེས་པ་
ནས། སྨོན་པ་མེད་པ་ནས་འཇུག་པ་ཞེས་པའི་བར་ནི་མདོ་ཉིད་ལ་དངོས་སུ་མི་སྣང་ཡང༌།
འཕགས་པ་ཐོགས་མེད་ཀྱིས་ཐེག་བསྡུས་ལས་འབྱུང་བའི་ཚིག་དེ་ཉིད་བཀོད་པར་སྣང་ངོ་། །ཞིང་
ཁམས་དེ་དང་དེ་དག་གི་དབུས་ན་གཞལ་ཡས་ཁང་གི་རྣམ་པ་མཚན་ཉིད་ཡོངས་སུ་རྫོགས་པ་ཡོད་
པ་ནི། སྨན་བླའི་ཐད་ཀྱི་མདོ་ཉིད་ལས་གསལ་བར་བཤད་ལ། མཛེས་པ་ཤ་སྟག་འབྱུང་བར་
གྱུར་ཅིག་ཅེས་དང༌། ལོངས་སྤྱོད་པར་གྱུར་ཅིག་ཅེས་དང༌། དེ་བཞིན་དུ་གྱུར་ཅིག་ཅེས་པ་རྣམས་ལ་
ནི་མདོ་དང་དངོས་སུ་སྦྱོར་རྒྱུ་མེད་དོ། །གཞལ་མེད་ཁང་གི་དབུས་སུ་སེངྒེའི་ཁྲི་ཆེན་པོ་བརྒྱད་ལ་དེ་
བཞིན་གཤེགས་པ་བརྒྱད་བཞུགས་པ་དང་། བར་གྱི་སྣམ་བུ་ལ་བྱང་ཆུབ་སེམས་དཔའ་གླེང་གཞི་
ལས་བྱུང་བ་ཞེས་པ་ནི་མདོ་དང་དངོས་སུ་སྦྱོར་རྒྱུ་ཡོད་ལ། ཆོས་པོ་ཏི་བཞུགས་དང་། འཇམ་
དཔལ་ལ་སོགས་པའི་ལྷག་མ་རྣམས་ཀྱི་གདན་བཤམས་པ་ལ་ནི་མདོ་དང་དངོས་སུ་སྦྱོར་རྒྱུ་མེད་
དོ། །ཡང་དེ་བཞིན་གཤེགས་པ་བདུན་ལ་ཕྱག་མཆོད་འབུལ་བ་དང་། དེ་དག་གི་སྔོན་གྱི་སྨོན་
ལམ་དང་མཐུན་པའི་སྨོན་ལམ་འདེབས་པ་ནི་མདོ་དང་དངོས་སུ་སྦྱོར་རྒྱུ་ཡོད་ལ། ཤཱཀྱ་ཐུབ་པ་
མན་ཆད་ཀྱི་ཕྱག་མཆོད་གཉིས་ལ་མདོ་དང་དངོས་སུ་སྦྱོར་རྒྱུ་མེད་ཅིང་། ཆོ་གའི་ཚིག་གཞ